Cuneiform Tablet RA 60 44
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na <big_gap>-IŠTAR ù <big_gap> qí-bi₄-ma um-ma GAL-a-šùr-ma a-ḫu-ú-a a-tù-nu a-lá-nu-ku-nu a-na ma-ni-im ša-ni-im a-da-gal lu a-na {d}UTU-ba-ni lu a-na e-ba-ru-tí-ni ša i-na ṭup-pu-im iš-tí-šu-nu lá-áp-tù pu-nu-a-ma um-ma a-tù-nu-ma be-lá-nàm KÙ.BABBAR ma-lá ta-da-na-ni dí-na-ma gi-mì-lam i-ṣé-er a-ḫi-ni lu ni-iš-ku-un a-ḫu-ú-a a-tù-nu iḫ-da-ma a-ṣé-er KÙ.BABBAR 1 GÍN ša i-na ba-áb-tí-a tù-šé-ṣí-a-ni ù a-tù-nu KÙ.BABBAR 1 ma-na.TA id-a-ma ku-un-kà-ni-šu šé-bi₄-lá-nim a-na u₄-um e-ṭá-ri-im eṭ-ra-ni e-né-a pì-it-a ù e-ba-ru-tí-ni ma-lá <big_gap> KÙ.BABBAR <big_gap>-šu-nu a-ḫu-ú-a a-tù-nu ku-nu-tí a-da-gal i pá-ni-im-ma wa-ṣí-im tí-ir-ta-ku-nu ki-ma a-ni-tum lá a-ni-tum li-li-kam